Kalima (aldizkaria)

Kalima (, ) emakumeei zuzendutako aldizkaria izan zen, Marokon 1986tik 1989ra argitaratua. Hedabide feminista izan zen, Marokoko emakumeentzako lehen aldizkaria.

 Historia 
Kalima aldizkaria 1986an sortu zen. Sortzailea Union de l'Action Feminine izan zen, emakumeen erakunde erradikala, eta argitaratzailea, berriz, Nourreddine Ayouch.

Aldizkariaren helburua «genero-rolek, sexualitateak eta lanaren zatiketak jatorri historikoa zutela eta ez zeudela Jainkoz aginduta, ezta naturak aginduta ere» azpimarratzea izan zen. Jarrera feminista aurrerakoia hartu zuen emakumeek bizitzaren alderdi sozial, ekonomiko, politiko eta kulturaletan zituzten arazoei aurre egiteko. Marokoko gai kritikoak ere jorratu zituen, hala nola haur abandonatuak. Abortua, haurren sexu esplotazioa, ama bakarrak, drogak eta sexualitatea bezalako gai tabuei buruzko artikuluak argitaratu zituen lehen aldizkaria izan zen Marokon. Albisteen eta zinemaren inguruko materialak ere sartu zituen.

Aldizkariaren sortzailea eta erredaktoreburu bakarra Hind Taarji izan zen. Kolaboratzailen artean Fatema Mernissi idazle feminista zegoen.

1989ko martxoan, Marokoko agintariek aldizkariaren azken zenbakia konfiskatu zuten, gizonezkoen prostituzioari eta prentsa librerik ezari buruzko artikuluak jasotzen zituena. Artikulu horiek zirela eta, aldizkaria itxi zuten 1989ko apirilaren 25ean.

 Erreferentziak 

 Kanpo estekak 

Kategoria:Marokoko aldizkariak
Kategoria:Frantsesezko aldizkariak
Kategoria:Desagertutako aldizkariak
Kategoria:Aldizkari feministak
Kategoria:Zentsura